Xabier Alonso

Xabier Alonso Olano, ezagunagoa Xabi Alonso izenarekin, (Tolosa, Gipuzkoa, 1981eko azaroaren 25a) futbolari ohia da, 2000ko hamarkadako Europako ospetsuenetakoa. Eibarren eta Errealean hainbat urtez jokatu ondoren, Liverpool futbol talde ingelesak fitxatu zuen 2004. urtean. Talde horrekin futboleko Txapeldunen Liga irabazi zuen 2005ean. Espainiako eta Euskal Herriko selekzioetan jokatu du hainbat aldiz. Periko Alonsoren semea eta Mikel Alonsoren anaia da.

Kirol ibilbidea 
Real Sociedad B taldean hasi zen 1999-2000ko denboraldian. Hurrengo urtean igo zuten talde nagusira, eta haiekin aritu zen hiru denboraldiz, guztira 123 partida jokatuta eta 10 gol lortuta (ligan 116 partida eta 9 gol). Tartean, Eibar taldean utzita jokatu zuen 2000/2001 denboraldian (14 partida, 0 gol).

Talde txuri-urdinean joko antolatzailetzat nabarmendu zen; eta, urte bikaina egin ondoren, txapeldunorde gelditu zen Errealarekin.

Ospea irabazita, kanpora joateko eskaintzak jasotzen hasi zen, eta 2004an Ingalaterra aldera joan zen jokatzera, Liverpool FC taldeak fitxatuta. Hango jarraitzaileek harrera beroa egin zioten, eta 5 denboraldiz jokatu izan du talde gorriarekin. Birritan jokatu zuen Txapeldunen Ligako finala, eta 2005ean irabazi. Liverpoolekin guztira 210 partidatan ibili eta 19 gol sartu eta gero, 2009an Real Madrilek jokalaria bereganatu zuen. Azkenik, 2014/2015 denboraldian Bayern Munichek fitxatu zuen. 2017ko udaran futbolari gisa erretiroa hartu zuen. Gaur egun Sanseko entrenatzailea da.

Taldeak 
2020ko maiatzaren 31n eguneratua. Datu ofizialak.

Nazioarteko selekzio txapelketetan 
2008an Espainiako selekzioarekin Europako txapelketa nagusia ere eskuratu zuen. 2009ko uztaila arte 56 partida jokatu eta espainiar taldearekin eta 5 gol sartu zituen. Euskal Herriko futbol selekzioarekin ere partiduak jokatu ditu.

Palmaresa 
 Txapeldunen Liga 1: 2005ean txapelduna eta 2007an txapeldunordea (Liverpool FC).
 Europako Superkopa 1: 2005 (Liverpool FC).
 Ingalaterrako Kopa 1: 2006, (Liverpool FC).
 Espainiako liga: 2003an txapeldunordea (Real Sociedad).
 Eurokopa 2: 2008, 2012, Espainiako Selekzioarekin.
 Munduko Kopa 1: 2010, Espainiako Selekzioarekin.
 Errege kopa Real Madrilarekin.

Bestelako sariak 
2010. urtean Eusko Jaurlaritzak Lan Onari saria eman zion.

Erreferentziak

Ikus, gainera 
 Errealeko futbolarien zerrenda

Kanpo estekak 
 Jokalariaren informazioa Errealaren webgunean
 "Futbol jokoa kate lana da, eta ni komertzial bat naiz" Elkarrizketa Argia astekarian (2006-07-30)

Tolosako kirolariak
Gipuzkoako gizon futbolariak
Euskal Herriko selekzioan jokatutako futbolariak
Liverpool FCren futbolariak
Real Madrideko futbolariak
Eibar Kirol Elkarteko futbolariak
Real Sociedadeko 1990 hamarkadako jokalariak
Real Sociedadeko 2000 hamarkadako jokalariak
Bayern Münchengo futbolariak